પછી તો વિવેકાને પાછું જોવાપણું જ ન રહ્યું. જાહેરખબરો અને ફેશનશોની ભરમાર ચાલુ થઈ ગઈ. ફેશનઉદ્યોગની માનીતી મોડલ બની ગઈ. વચ્ચે ‘યે કૈસી મોહબ્બત’ ફિલ્મ દ્વારા હિન્દી ફિલ્મોમાં પણ કામ કરી જોયું, પણ તેમાં તો નિષ્ફળતા જ મળી. તે પછી ક્યારેય તે તરફ જોયું નહીં. ફેશનઉદ્યોગમાં જ પૂરું ધ્યાન કેન્દ્રિત કર્યું. મોડલ તરીકેની કારકિર્દીમાં નામ અને દામ બંને તો ભરપૂર મળે છે, પરંતુ જો તમે લપસી જાવ તો પછી હતાશાની અંધારી દુનિયા તમારી રાહ જોતી હોય છે. નફીસા જોસેફ અને દિલ્હીની મોડલ જેવો જ કિસ્સો કંઈક અંશે વિવેકામાં જોવા મળ્યો. એક તરફ મોડલિંગ ઉદ્યોગની રીતે ઢળતી ઉંમર (વિવેકા ૩૭ વર્ષની હતી), બીજી તરફ પોતે શરૂ કરેલી ઇવેન્ટ મેનેજમેન્ટ કંપનીનો મંદો ધંધો, ત્રીજી તરફ સતત બદલાતા સંબંધો…